Bieber-køen vokser allerede utenfor Telenor Arena
Fra Steinkjer kom Jenny Wågan (16), Liv Marit Sætermo (16) og Kristine Steinmo Farbu (17) mandag kveld. Tirsdag morgen sto de først i køen utenfor konsertlokalet, der Justin Bieber står på scenen samme kveld. BIEBER-SPESIAL:Sjekk VGs spesialsider her - Vi har ventet i 258 dager, helt siden vi fikk billetter, sier Jenny Wågan. Det har vært vanskelig å sove de siste nettene. Jentene er så spente.Utenfor Telenor Arena like etter klokken 07 har de 50 ivrigste allerede stilt seg i kø. I kald morgentåke og fem grader har de tynnkledde jentene benket seg sammen på den våte grusen foran det såkalte vrimleområdet som åpner med kiosker og toaletter klokken 10. KONKURRANSE:Er du Norges største Bieber-fan? Fortell og vinn billetter - Bare han kommer, så er det verdt det, sier de til VG Natten utenfor den kommende Bieber-arenaen har vært rolig, ifølge politiet i Asker og Bærum. - De første kom i halv seks-tiden, og natten har vært stille. Dette er et godt planlagt arrangement, så alt ligger til rette for at dagen i dag skal forløpe veldig bra, sier innsatsleder Dag Funderud.Hans eneste bekymring er at jentene er tynnkledde foran en lang dags utendørs venting. Noen er iført kun tights og jeansskjorte, uten jakke, andre har med seg tynne fleecepledd. - Vi skal synge og danse og varme hverandre, sier jentene og smiler.
Klokken halv seks tirsdag morgen var de første belieberne på plass.